تورکیه پرزیدنتی رجب طیب اردوغانی، ایسلام آباد-ین نورخان هاوا لیمانیندا پاکیستان باش ناظیری نواز شریف، باش ناظیرین خاریجی سیاست اوزره مشاوری سرتاج عزیز، ساوونما ناظیری خاواژا محمد آسیف، پاکیستانین پروتوکول باش مودیری صاحیب زاده احمد خان ، تورکیه‌نین ایسلام آباداکی سفیری صادق بابور گیرگین و حیات یولداشی آصلی گیرگین، تورکیه-نین کراچی باش کونسولو مراد مصطفی اونارت ایله ایسلام آباد سفیرلیگی‌نین امکداشلاری قارشیلادیلار.
تورکیه پرزیدنتی ایله برابرخانیمی امینه اردوغان، باش ناظیر معاوینلری وئیسی کایناک، توغرول تورکش، تورکیه سیلاحلی قوه لرینین باش قرارگاه رئیسی ژنرال هولوسی آکار، عائله و سوسیال سیاست‌لر ناظیری فاطما بتول سایان کایا، خاریجی ایشلر ناظیری مولود چاووش اوغلو، ، انرژی و طبیعی قایناق‌لار ناظیری برات آلبایراک ایله ایقتیصادیات ناظیری نیهات زیبکجی ده ایسلام آباد-ا گئتدیلر.
دؤولت باشقانی‌نین 2 گونلوک رسمی سفر پروقرامی زنگین‌دیر.
پرزیدنت رجب طیب اردوغان پاکیستان پرزیدنتی ممنون حسین ایله بیر آرایا گلدی.
پرزیدنت ساراییندا کئچیریلن باش-باشا گؤروش‌دن سونرا اردوغان پرزیدنت حسین ممنون طرفین‌دن شرفینه وئریلن شام یئمیینه قاتیلدی.
اردوغان پاکیستانین باش ناظیری نواز شریف ایله ده گؤروشدو.
اردوغان تورکیه و پاکیستان شیرکت‌لری‌نین رهبرلری ایله ده بیر آرایا گله‌جک، پاکیستانین میللی مجلیس و سناتوسیندا چیخیش ائده‌جک.
اردوغان پایتاخت ایسلامابادداکی گؤروش‌لردن سونرا لاهورا گئده‌جک.
تورکیه پرزیدنتی پاکیستان‌دان سونرا اؤزبکیستانا گئده‌جک.
